nahid-hub/BLUGE-bengali-wikipedia-section-title-prediction huggingface dataset:
মালদহ একটি কৃষিনির্ভর জেলা। বৃহৎ শিল্পে এই জেলা বিশেষ অনুন্নত হলেও এখানকার ক্ষুদ্র ও কুটির শিল্পের বিশেষ খ্যাতি রয়েছে। সুলতানি যুগের বিভিন্ন স্থাপত্য নিদর্শনকে কেন্দ্র করে একটি উল্লেখযোগ্য পর্যটন শিল্পও এখানে বিকাশলাভ করেছে। মালদহের গৌড়বঙ্গ বিশ্ববিদ্যালয় উত্তরবঙ্গের দ্বিতীয় সাধারণ বিশ্ববিদ্যালয়। মালদা জেলা ফজলি আম-এর জন্য সুপরিচিত। আমের অন্যান্য প্রকারগুলি হলো গোপালভোগ, বৃৃন্দাবনী , ল্যাংড়া , ক্ষীরশাপাটি , কৃষ্ণভোগ ৷ এছাড়া পাটচাষ ও সিল্কের কাজ বহুল ৷ পশ্চিমবঙ্গে কাঁচা সিল্ক তৈরীতে মাালদার অবদান ৮৫% , যার বাজারদর মূল্য প্রায় ৪ কোটি ভারতীয় টাকা ৷

কৃৃষি ছাড়াও মালদহ, গৌড়-পান্ডুয়া বহু পুরানো ঐতিহ্য ও পর্যটনস্থল যা জেলাটির অর্থনীতীর অন্যতম উৎস৷


সঠিক অনুচ্ছেদ শিরোনাম কোনটি?
titleA. অর্থনীতি
titleB. ধর্মীয় উৎসব
titleC. স্বাধীনতাকালীন
titleD. অন্তর্রাজ্য সীমান্ত
উত্তর: titleA
১৯৭০ সালে তিনি পাকিস্তানি চলচ্চিত্র জগতে আত্মপ্রকাশ করেছিলেন। তিনি ১৭৯ টিরও বেশি পাঞ্জাবি সিনেমাতে অভিনয় করেছিলেন। তিনি বেশ কয়েকটি উর্দু ও পাঞ্জাবি ছবিতে অভিনয় করেছিলেন। পাঞ্জাবি সুপার-হিট ছবি মওলা জট (১৯৭৯) এ 'মাখু'র অভিনব চরিত্রে অভিনয় করার পরে আসিয়া খ্যাতি অর্জন করেছিলেন। এই চলচ্চিত্রের ভূমিকা তাকে সত্যিকারের তারকা বানিয়েছিল কারণ এটি পাকিস্তানি পাঞ্জাবি ভাষার চলচ্চিত্রগুলিতে 'জাট্টি' এবং 'চৌধুরীানী' ধারণাটিকে নতুন সংজ্ঞা দিয়েছিল। চলচ্চিত্র অভিনেত্রী আঞ্জুমান বলেছিলেন যে সেই ছবিতে তার চরিত্রে অভিনয় করার পরে তিনি নিজেকে মডেল করেছেন। আছিয়া পাঞ্জাবের সরগোধা এবং ঝাং অঞ্চল থেকে লোকের উচ্চারণের উপর ভিত্তি করে মওলা জট (১৯৭৯) চলচ্চিত্রের জন্য তাঁর পাঞ্জাবি ভাষায় গ্রহণ করেছিলেন। 

সঠিক অনুচ্ছেদ শিরোনাম কোনটি?
titleA. মৃত্যু
titleB. পুরস্কার
titleC. পেশা
titleD. ব্যক্তিগত জীবন
উত্তর: titleC
২৬ জুন, ১৯৩৭ তারিখে ইংল্যান্ড ক্রিকেট দলের বিপক্ষে টেস্ট অভিষেক ঘটে মার্ভ ওয়ালেসের।
১৯৩৭ সালে ইংল্যান্ড সফরের জন্য নিউজিল্যান্ড দলের সদস্যরূপে মনোনীত হন। নীতি-নির্ধারণের প্রেক্ষিতে নির্বাচিত পেশাদার ক্রিকেটারদেরকে বাইরে রেখে তুলনামূলকভাবে দূর্বলতম দল হিসেবে ইংল্যান্ডের মাটিতে পা রাখে তার দল। লর্ডসের অভিষেক টেস্টে তিনি ৫২ ও ৫৬ রানের দুইটি অর্ধ-শতক করেন। ৪১.০২ গড়ে ১,৬৪১ রান তুলে ব্যাটিং গড়ে সফরকারী দলের পক্ষে সর্বোচ্চ ছিলেন। তবে, খেলোয়াড়ী জীবনের তুঙ্গে থাকাকালে দ্বিতীয় বিশ্বযুদ্ধের কারণে ক্ষতিগ্রস্ত হন। এরপর মার্চ, ১৯৪৬ সালে পুণরায় টেস্ট ক্রিকেটে অংশগ্রহণ করেন মার্ভ ওয়ালেস।

মার্চ, ১৯৪৬ সালে অস্ট্রেলিয়ার বিপক্ষে নিউজিল্যান্ডের ইতিহাসের প্রথম টেস্টে খেলেন। তবে, ঐ খেলায় অস্ট্রেলিয়া দল দুই দিনেই ইনিংস ব্যবধানে জয় তুলে নেয়। ১৯৪৭ সালে সফরকারী ইংরেজ দলের বিপক্ষে খেলার সুযোগ হয় তার। ১৯৪৯ সালে ওয়াল্টার হ্যাডলির নেতৃত্বাধীন নিউজিল্যান্ড দলের সহঃ অধিনায়কের মর্যাদা লাভ করেন। ঐ সিরিজে চার টেস্টে অংশ নেয় তার দল। প্রথম-শ্রেণীর ক্রিকেটে ৪৯.২০ গড়ে ১,৭২২ রান তুলেন। তন্মধ্যে, ইয়র্কশায়ার, ওরচেস্টার, লিচেস্টার, কেমব্রিজ বিশ্ববিদ্যালয় ও গ্ল্যামারগনের বিপক্ষে মনোরম সেঞ্চুরি করেন তিনি।

মে মাসের পূর্বে তিনি ৯১০ রান তুলেন। এরফলে, দুইবার ডোনাল্ড ব্র্যাডম্যান ও একবার গ্লেন টার্নারের পর সফরকারী দলের ব্যাটসম্যান হিসেবে অল্পের জন্য সহস্র রানের কোটা স্পর্শ করতে ব্যর্থ হন। তবে, টেস্টগুলোয় তিনি খুব কমই সফল হয়েছিলেন।

১৯৫১ সালে ক্রাইস্টচার্চে সফরকারী ইংল্যান্ডের বিপক্ষে ৬৬ রানের ব্যক্তিগত সর্বোচ্চ ইনিংস খেলেন। এরপর ১৯৫৩ সালে সফরকারী দক্ষিণ আফ্রিকা দলের বিপক্ষে নিজস্ব শেষ দুই টেস্টে দলকে পরিচালনা করার দায়িত্ব পান।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. মূল্যায়ন
titleC. ব্যক্তিগত জীবন
titleD. আন্তর্জাতিক ক্রিকেট
উত্তর: titleD
ইয়েল বিশ্ববিদ্যালয় থেকে ১৯৮১ সালে ব্যাচেলর অফ আর্টস ও ১৯৮৬ সালে মাস্টার্স অফ আর্কিটেকচার সম্পন্ন করেন। ইয়েল বিশ্ববিদ্যালয়, হার্ভার্ড বিশ্ববিদ্যালয়, উইলিয়ামস কলেজ এবং স্মিথ কলেজ থেকে বিশেষ সম্মানসূচক ডিগ্রি লাভ করেন। এ ছাড়া তিনি ইয়েল ইউনিভার্সিটি থেকে চারুকলা বিষয়ে সবচেয়ে কম বয়সী সম্মানসূচক পিএইচডি ডিগ্রি অর্জন করেছেন।

সঠিক অনুচ্ছেদ শিরোনাম কোনটি?
titleA. ভিয়েতনাম ভেটেরানস মেমোরিয়াল
titleB. লেখাপড়া
titleC. ব্যক্তিগত জীবন
titleD. অন্যান্য কাজ
উত্তর: titleB
দৌঁড়জাতীয় খেলাগুলোতে নির্দিষ্ট একটি স্ট্যাণ্ডে ১ম, ২য় ও ৩য় স্থান অধিকারীর মর্যাদা দিয়ে পদক প্রদান করা হয়। পূর্বে অলিম্পিক খেলায় খেজুর পাতার মুকুট পড়িয়ে মূল্যায়িত করা হতো। দলীয় খেলা হিসেবে ফুটবল, হকি, ক্রিকেটে সোনা, রূপার কাপ বা ট্রফি প্রদান করার পাশাপাশি সেরা খেলোয়াড়ের মর্যাদা হিসেবে নির্দিষ্ট পুরস্কার প্রদান করা হয়। পাশাপাশি চেকের মাধ্যমে অর্থ কিংবা মোটর গাড়ীসহ অন্যান্য দ্রব্যাদি উপহার হিসেবে দেয়া হয়।
সঠিক অনুচ্ছেদ শিরোনাম কোনটি?
titleA. বাংলাদেশের জাতীয় খেলা
titleB. বিশ্বের বিভিন্ন ক্রীড়া বা খেলার নাম
titleC. উৎপত্তি
titleD. মূল্যায়ণ
উত্তর: titleD
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৪ নং নবদ্বীপ বিধানসভা কেন্দ্রটি নবদ্বীপ পৌরসভা, নবদ্বীপ সমষ্টি উন্নয়ন ব্লক এবং ভালুকা এবং জোয়ানিয়া গ্রাম পঞ্চায়েত গুলি কৃষ্ণনগর-১ সমষ্টি উন্নয়ন ব্লক এর অন্তর্গত।

নবদ্বীপ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। পূর্বে এই কেন্দ্রটি নবদ্বীপ লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ১৯৫১-১৯৭২
titleB. ২০১১
titleC. ১৯৭৭-২০০৬
titleD. এলাকা
উত্তর: titleD
সমগ্র খেলোয়াড়ী জীবনে নয়টিমাত্র টেস্টে অংশগ্রহণ করার সুযোগ ঘটেছিল রলি জেনকিন্সের। বোলার হিসেবে ঘরোয়া ক্রিকেটে সফলতা লাভের কারণে ১৯৪৮-৪৯ মৌসুমে দক্ষিণ আফ্রিকা গমনের জন্যে ইংল্যান্ড দলের সদস্য করা হয়। ১৬ ডিসেম্বর, ১৯৪৮ তারিখে ডারবানে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক পর্ব সম্পন্ন হয়েছিল তার।

টেস্ট ক্রিকেট অভিষেকের নিজস্ব তৃতীয় বলেই এরিক রোয়ানকে বিদেয় করেন। ১/৫০ ও ৩/৬৪ নিয়ে সফরকারীদের ২ উইকেটের বিজয়ে প্রভূতঃ ভূমিকা রাখেন। ঐ সিরিজে বোলিং গড়ে শীর্ষস্থান দখল করেন তিনি। তবে, পরবর্তী গ্রীষ্মে নিউজিল্যান্ডের বিপক্ষে তিনি খেলেননি। কিন্তু, ১৩৮ উইকেট পান ও ১,১৮৩ রান তুলে নেন।

১৯৫১ সালে ওয়েস্ট ইন্ডিজের বিপক্ষে দুইটি টেস্ট খেলার সুযোগ পান। প্রথম টেস্টে নয় উইকেট পান তিনি। কিন্তু, এর জন্যে তাকে প্রায় তিনশত রান খরচ করতে হয়েছিল। জেনকিন্স সম্ভবতঃ একমাত্র ইংরেজ স্পিনার হিসেবে পূর্ববর্তী বছরগুলোয় সফলতা পাননি। ১৯৫২ সালে ভারতের বিপক্ষে দুই টেস্টেও কিছুটা সফলতা পেয়েছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ব্যক্তিগত জীবন
titleC. প্রথম-শ্রেণীর ক্রিকেট
titleD. মূল্যায়ন
উত্তর: titleA
অস্কার জয়ের তিন বছর পর, ১৯৯২ সালে তার অভিনীত "দ্য লাস্ট অফ দ্য মোহিকানস" চলচ্চিত্রটি মুক্তি পায়।

১৯৯৩ সালে ডে-লুইস এডিথ হোয়ারটনের উপন্যাসের ওপর ভিত্তি করে নির্মীত, মার্টিন স্করসেস পরিচালিত চলচ্চিত্র "দি এজ অফ ইনোসেন্স"-এ অভিনয় করেন। সেখানে তার চরিত্রের নাম ছিলো নিউল্যান্ড আর্চার এবং তিনি অভিনয় করেছিলেন ওয়াইনোনা রাইডার ও মিশেল ফেইফারের বিপরীতে।
সঠিক অনুচ্ছেদ শিরোনাম কোনটি?
titleA. ১৯৮০-এর দশক
titleB. চলচ্চিত্র, পুরস্কার ও মনোনয়সমূহ
titleC. ২০০০-এর দশক
titleD. ১৯৯০-এর দশক
উত্তর: titleD
শিক্ষাক্ষেত্রে যে সকল অধ্যাপকগণ শুধুমাত্র শ্রেণীকক্ষে পাঠদান করেন যারা অনেক সময় কম আয় করে থাকেন। একটি গবেষণা প্রতিবেদনে দেখা যায় ২০০২ সালে নর্থরিজের ক্যালিফোর্নিয়া স্টেট বিশ্ববিদ্যালয়ের একজন এসিস্ট্যান্ট প্রফেসরের শুরুর বেতন $৫৩,০০০ যা তিনি পূর্বে ৯ মাস চাকরি করে পাবলিক স্কুল কিন্ডারগার্টেনে পাওয়া বেতনের তুলনায় $১৫,৭৩৮ কম।

সঠিক অনুচ্ছেদ শিরোনাম কোনটি?
titleA. গবেষণা অধ্যাপক
titleB. খরচের তালিকা
titleC. শিক্ষা অধ্যাপক
titleD. বেতন
উত্তর: titleC
শ্রেয়া ঘোষাল ১৯৮৪ সালের ১২ই মার্চ পশ্চিমবঙ্গের মুর্শিদাবাদ জেলার বহরমপুরে এক বাঙালি ব্রাহ্মণ পরিবারে জন্মগ্রহণ করেন। তার পূর্বপুরুষেরা বাংলাদেশের বিক্রমপুরের হাসাড়া গ্রামের অধিবাসী। তিনি রাজস্থানের কোটার নিকটবর্তী রাওয়াতভাতা শহরে বেড়ে ওঠেন। তার পিতা বিশ্বজিৎ ঘোষাল ভারতীয় পারমাণবিক শক্তি নিগমের একজন ত্বড়িৎ প্রকৌশলী হিসেবে কাজ করেন। তার মাতা সাহিত্যে স্নাতকোত্তর। চার কনিষ্ঠ ভাই সৌম্যদীপ ঘোষাল।

শ্রেয়া ঘোষাল রাওয়াতভাতার পরমাণু শক্তি কেন্দ্রীয় বিদ্যালয়ে অষ্টম শ্রেণি পর্যন্ত পড়াশোনা করেন। ১৯৯৫ সালে তিনি নতুন দিল্লিতে সঙ্গম কলা গ্রুপ কর্তৃক আয়োজিত অল ইন্ডিয়া লাইট ভোকাল সঙ্গীত প্রতিযোগিতায় অংশ নেন। ১৯৯৭ সালে তার পিতা ভাভা পরমাণু অনুসন্ধান কেন্দ্রে স্থানান্তরিত হলে তিনি তার পরিবারের সাথে মুম্বই চলে যান ও অণুশক্তি নগরে পরমাণু শক্তি কেন্দ্রীয় বিদ্যালয়ে ভর্তি হন। তিনি বিজ্ঞান বিষয়ে অধ্যয়নের জন্য পরমাণু শক্তি জুনিয়র কলেজে ভর্তি হন। কিন্তু তিনি জুনিয়র কলেজ থেকে ঝড়ে পড়েন এবং মুম্বইয়ের এসআইইএস কলেজ অব আর্টস, সায়েন্স অ্যান্ড কমার্সে ভর্তি হন এবং ইংরেজি বিষয়ে অধ্যয়ন করেন।

চার বছর বয়স থেকেই ঘোষাল সঙ্গীত শেখা শুরু করেন। তার মাতা তাকে তালিমে সহায়তা করতেন এবং তানপুরা বাজানোয় সঙ্গ দিতেন। শুরুতে তিনি অধিকাংশ ক্ষেত্রে বাংলা গান গাইতেন। ছয় বছর বয়সে তিনি হিন্দুস্তানি শাস্ত্রীয় সঙ্গীতে তার আনুষ্ঠানিক শিক্ষা শুরু করেন। ২০০০ সালে ষোল বছর বয়সে তিনি জিটিভির সা রে গা মা পা সঙ্গীত প্রতিযোগিতার শিশুদের বিশেষ পর্বে অংশগ্রহণ করেন এবং বিজয়ী হন। এই প্রতিযোগিতায় অংশগ্রহণকালে তিনি এই প্রতিযোগিতার বিচারক ও সুরকার কল্যাণজী বীরজী শাহের নজর কাড়েন। কল্যাণজীর পরামর্শেই তার পরিবার মুম্বইয়ে চলে আসে। শ্রেয়া কল্যাণজীর কাছে দেড় বছর তালিম গ্রহণ করেন এবং পরে মুক্তা ভিড়ের নিকট শাস্ত্রীয় সঙ্গীতের তালিম চালিয়ে যান। তার প্রথম মঞ্চ পরিবেশনা ছিল একটি ক্লাবের বার্ষিক অনুষ্ঠানে। কোটাতেই তিনি ভারতীয় আধুনিক সঙ্গীতের প্রশিক্ষণ নেন।

সঠিক অনুচ্ছেদ শিরোনাম কোনটি?
titleA. পুরস্কার ও স্বীকৃতি
titleB. প্রারম্ভিক অ্যালবামসমূহ
titleC. প্রারম্ভিক জীবন
titleD. ২০১৫-বর্তমান
উত্তর: titleC
পাঁচবিবি উপজেলা একটি প্রাচীন স্থান। এখানে খ্রিষ্ট পূর্ব সময়কাল থেকে বিভিন্ন সময় জনপদ তৈরী হয়েছে। নামকরণের বিভিন্ন মত রয়েছে। পূর্বে এই উপজেলার নাম ছিল লালবাজার থানা। পারস্যের বণিকেরা লালবাজার এলাকার সমৃদ্ধি দেখে পানসিভার শব্দ থেকেও পাঁচবিবি নাম করণ হতে পারে বলেও কিংবদন্তি রয়েছে। কেউ বলেছেন প্রাচীন জনপদ পঞ্চগৌড় এর রাজধানী ছিল পাঁচবিবি। পঞ্চগৌড় বিকৃত হয়ে পঞ্চগৌরীতে এবং পঞ্চগৌরী রূপান্তরিত হয়ে পঞ্চ হতে পাঁচ এবং গৌরী হতে বিবি অর্থাৎ পাঁচবিবি হয়েছে। একজন ঐতিহাসিক বলেছেন পাঞ্চাবিবি নামের একজন বৃদ্ধার জমিতে পাঁচবিবি রেলষ্ট্রেশন স্থাপিত হয়। ফলে রেলষ্ট্রেশনের নাম রাখা হয় পাঁচবিবি এবং সেখান থেকে পাঁচবিবি হয়েছে। নাম করণের ক্ষেত্রে বিতর্ক থাকলেও ইতিহাস পর্যালোচনা করলে দেখা যায় আনুমানিক বাংলা ১১০০ সালে (১৭০০খ্রীঃ) বাগুড়ী (বর্তমান খাসবাগুড়ী) এলাকায় এক মুসলিম দরবেশ এর পর্যায়ক্রমে পাঁচ জন বিবি ছিলেন। তারা প্রত্যেকে ধর্মপরায়ন, কামেল, ও শ্রদ্ধেয়া ছিলেন। পাঁচজন স্ত্রী মৃত্যুবরণ করলে খাসবাগুড়ী ছোট যমুনা এর তীরবর্তী স্থানে তাদের পাঁচটি মাজার স্থাপিত হয়। তাদের স্মৃতি ও সম্মানার্থে তখনএলাকাবাসী সে স্থানকে ‘পাঁচবিবি দরগাহ’ পরর্বতীতে ‘পাঁচবিবি’ নামে ডাকত। খাসবাগুড়ী স্থানটি এখনও পুরানো পাঁচবিবি নামে সমাধিক পরিচিত। নদীভাঙ্গনের কারণে ১৮৬৮ সালে ১৬ই মার্চ লালবাজার থানা সদর বেল-আমলার লালবাজার স্থান হতে পাঁচবিবি দরগায় তথা পাঁচবিবিতে স্থানান্তর করা হয়। তথন থেকে এর নাম হয় পাঁচবিবি।

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষা
titleC. প্রশাসনিক এলাকা
titleD. অর্থনীতি
উত্তর: titleA
২১ এপ্রিল নাটোর থেকে অগ্রসরমান পাকহানাদার বাহিনী নওগাঁ অধিকার করার আগে সান্তাহার রেল জংশনের নাম পরিবর্তন করে ‘শহীদ নগর’ নামকরন করে। এখানে ২৬ মার্চের পর বিহারি ও বাঙ্গালীদের মধ্যে সংঘঠিত সহিংস ঘটনায় বহু বিহারি প্রাণ হারায়। ২১ এপ্রিল দুপুর ১২টায় বিনা বাধায় হানাদার বহিনী নওগাঁয় প্রবেশ করে এর নিয়ন্ত্রণভার গ্রহণ করে।
২২ এপ্রিল পাকবাহিনীর অপর একটি কনভয় ভারি অস্ত্রশস্ত্রে সজ্জিত অবস্থায় রাজশাহী থেকে সড়ক পথে নওগাঁয় প্রবেশ করে। তাদের নির্দেশমতো ঐ দিন রাতে পাকিস্তান রক্ষার লক্ষ্যে শান্তি কমিটি গঠন করা হয়। এ সময় নওগাঁর মুক্তিযোদ্ধারা সাময়িকভাবে পিছু হটে ভারতের সীমান্ত এলাকায় অবস্থান নেয়।

সঠিক অনুচ্ছেদ শিরোনাম কোনটি?
titleA. অর্থনীতি
titleB. উপজেলা
titleC. পাকহানাদার বহিনীর নওগাঁ দখল
titleD. মুক্তিযুদ্ধে নওগাঁ
উত্তর: titleC
১৯৫৬ সালে নাজাফ ও হাভিতে অভ্যুত্থানের ফলে ফয়সালের রাজনৈতিক অবস্থান দুর্বল হয়ে পড়ে। ইতিমধ্যে নাসেরের সুয়েজ খাল জাতীয়করণের সিদ্ধান্তের বিরুদ্ধে ব্রিটেন ও ফ্রান্সের সমর্থনপুষ্ট হয়ে ইসরায়েল কর্তৃক মিশরে হামলা বাগদাদ চুক্তি সেইসাথে ফয়সালের শাসনের উপর জনগণকে ক্রুদ্ধ করে তোলে। বিরোধীরা তাদের কর্মকাণ্ড চালিয়ে যেতে থাকে। ১৯৫৭ সালের ফেব্রুয়ারিতে গণতন্ত্রী, স্বতন্ত্র, কমিউনিস্ট ও বাথ পার্টিকে একসাথে নিয়ে “ফ্রন্ট অব ন্যাশনাল ইউনিয়ন” প্রতিষ্ঠা করা হয়। ইরাকি অফিসারদের মধ্যে “সুপ্রিম কমিটি অব ফ্রি অফিসার” গঠিত হয়। ফয়সালের সরকার সুযোগ সুবিধা দানের মাধ্যমে সামরিক বাহিনীর আনুগত্য ধরে রাখতে চেষ্টা করে। কিন্তু এই প্রচেষ্টা অকার্যকর বলে প্রতীয়মান হয়। আরো অধিক সংখ্যক অফিসার রাজতন্ত্র বিরোধী আন্দোলনের প্রতি অনুরক্ত হয়ে পড়ে।

সঠিক অনুচ্ছেদ শিরোনাম কোনটি?
titleA. পতন ও মৃত্যু
titleB. জন্ম ও বাল্যকাল
titleC. অভিভাবকত্বের সমাপ্তি
titleD. বিরোধিতার সূত্রপাত
উত্তর: titleD
২০১১ সালের ভারতীয় জনগণনা অনুসারে নাকাশিপাড়া সিডি ব্লকের মোট জনসংখ্যা ছিল ৩৮৬,৫৬৯ জন, এর মধ্যে ৩৫২,১৯১ গ্রামীণ অঞ্চলে এবং ৩৪,৩78৮ নগরাঞ্চলে বসবাস করে। এখানে ১৯৮,৫১৭ জন (৫২%) পুরুষ এবং ১৮০,৯৯০ (৪৮%) মহিলা ছিল। ৬ বছরের কম বয়সী জনসংখ্যা ছিল ৪৭,৩৩৭ জন। তফসিলি জাতির সংখ্যা ৮৯,৯৫২ (২৩.২৭%) এবং তফসিলি উপজাতিদের সংখ্যা ৯,৯০৭ (২.৫৬%) রয়েছে।

২০০১ সালের জনগণনার তথ্য অনুসারে নাকাশিপাড়া ব্লকের মোট জনসংখ্যা ছিল ৩৩৪,৮৬৩। এর মধ্যে ১২,৪০০ পুরুষ এবং ১২,৪৬৩ মহিলা ছিল। ১৯৯১-২০০১ দশকে নাকাশিপাড়া ব্লকের জনসংখ্যা বৃদ্ধি ২২.৭২ শতাংশ। জেলার জন্য দশকের বৃদ্ধির হার ছিল ১৯.৫১ শতাংশ। পশ্চিমবঙ্গে দশকের প্রবৃদ্ধি ছিল ১৭.৮৪ শতাংশ।

সঠিক অনুচ্ছেদ শিরোনাম কোনটি?
titleA. স্বাক্ষরতা
titleB. ভূগোল
titleC. জনসংখ্যা
titleD. জনসংখ্যার উপাত্ত
উত্তর: titleC
কক্সবাজার জেলা সদর থেকে ১৫ কিলোমিটার উত্তর-পশ্চিমে মহেশখালী পৌরসভার অবস্থান। এ পৌরসভার উত্তরে ছোট মহেশখালী ইউনিয়ন উত্তর পশ্চিমে বড় মহেশখালী ইউনিয়ন; পশ্চিমে কুতুবজোম ইউনিয়ন; দক্ষিণে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন এবং পূর্বে মহেশখালী চ্যানেল, কক্সবাজার সদর উপজেলার খুরুশকুল ইউনিয়ন ও চৌফলদণ্ডী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. হাট-বাজার
titleC. আয়তন
titleD. যোগাযোগ ব্যবস্থা
উত্তর: titleA
১৯৮৯ সালে আবারো দল নির্বাচকমণ্ডলীর কাছ থেকে আসা-যাওয়ার পালার কবলে পড়েন প্রিঙ্গল। টেক্সাকো ট্রফিতে বোথাম ও প্রিঙ্গল একত্রে খেলেন। তবে গ্ল্যামারগনের বোলার স্টিভ বারউইকের বলে আঘাতপ্রাপ্ত হলে বোথামকে বাইরে অবস্থান করতে হয়। লিডসের নিচু পিচে চারজন বোলারের অন্যতম হিসেবে অস্ট্রেলীয় ব্যাটসম্যানদের উপর ছড়ি ঘোরান। তাস্বত্ত্বেও ওভালের চূড়ান্ত টেস্টের পূর্ব-পর্যন্ত তাকে মাঠের বাইরে অবস্থান করতে হয়েছে।

ওভাল টেস্টে অস্ট্রেলিয়ার প্রথম ইনিংসে চার উইকেট দখল করে ইংল্যান্ডের সর্বাপেক্ষা সফল বোলার ছিলেন। পরবর্তী শীত মৌসুমে ইংল্যান্ড দল ওয়েস্ট ইন্ডিজ গমন করে। দল নির্বাচকমণ্ডলী যুবনীতি গ্রহণ করায় প্রিঙ্গলকে অন্তর্ভূক্ত করেনি। তার পরিবর্তে ইংল্যান্ডের নতুন অল-রাউন্ডার ক্রিস লুইস দলের সদস্য মনোনীত হন।

যুবনীতির সফল বাস্তবায়ন সম্ভব না হওয়ায় ১৯৯১ মৌসুমের শুরুতে প্রিঙ্গলকে আবারো দলে আমন্ত্রণ জানানো হয়। এ সময়ে ওয়েস্ট ইন্ডিজ দল ইংল্যান্ড সফরে আসে। মাঝামাঝি সময়ে প্রিঙ্গল তার বোলিংয়ের ধরন সুস্পষ্টভাবেই পরিবর্তনের দিকে নিয়ে যান। কিছুটা ধীরগতিতে ও বলকে সুইংয়ের দিকে মনোনিবেশ ঘটান। এ নতুন ধারায় বোলিং করার ফলে ঐ সিরিজের পুরোটাতেই সফলকাম হন।

প্রাণবন্ত হেডিংলি পিচে তার বোলিংয়ে টপাটপ উইকেট পড়তে থাকে ও তার বিপক্ষে লড়াই করে রান তুলতে বেশ বেগ পেতে হয়েছিল ব্যাটসম্যানদেরকে। লর্ডসে তিনি পাঁচ উইকেট পান ও বার্মিংহামে দ্বিতীয় ইনিংসে ক্রিস লুইসের সাথে বেশ বড় জুটি গড়েন। সিরিজের চূড়ান্ত টেস্টে বোথাম ফিরে আসলে তাকে পুণরায় দলের বাইরে চলে যেতে হয়।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. খেলোয়াড়ী জীবন
titleC. অবসর
titleD. আসা-যাওয়ার পালা
উত্তর: titleD
১৯৭১ খ্রিষ্টাব্দের ১০ এপ্রিল মুজিবনগর সরকার গঠনের পর মে মাসের মাঝামাঝি সময়ে বাংলাদেশ সরকার ও বেতারকেন্দ্রের কর্মীদের আবেদনের প্রেক্ষিতে ভারত সরকার বাংলাদেশ সরকারকে একটি শক্তিশালী ট্রান্সমিটার (৫০ কিলোওয়াট মিডিয়াম ওয়েভ) প্রদান করে। এসময় সকল বেতারকর্মীদের ধীরে ধীরে মুজিবনগরে নিয়ে আসা হতে থাকে। ঢাকা থেকেও ঢাকা বেতারের শিল্পী-কুশলীরাও আসতে থাকেন। প্রথম অধিবেশনের দিন ধার্য করা হয় কবি নজরুল ইসলামের জন্মবার্ষিকী ১১ জ্যৈষ্ঠ তথা ২৫ মে তারিখ। কলকাতার বালিগঞ্জ সার্কুলার রোডের ৫৭/৮নং দোতলা বাড়িটিতে রাষ্ট্রপতি ও অন্যান্য মন্ত্রীদের আবাসের কক্ষের সাথের একটি কক্ষে উক্ত ট্রান্সমিটার দিয়ে সম্প্রচার শুরু হয়েছিল। রাষ্ট্রপতি ও মন্ত্রীরা অন্য বাড়িতে উঠে যাওয়ার পর সেই ৫৭/৮ নম্বর বাড়িটিই স্বাধীন বাংলা বেতার কেন্দ্রের স্থায়ী কার্যালয়রূপে গড়ে ওঠে। এরপর থেকে স্বাধীন বাংলা বেতার কেন্দ্রের অনুষ্ঠান নিয়মিতভাবে সম্প্রচারিত হতে থাকে। এই কেন্দ্র দুটি ট্রান্সমিটারের মাধ্যমে পরিচালিত হতো।

সঠিক অনুচ্ছেদ শিরোনাম কোনটি?
titleA. আনুষ্ঠানিক যাত্রা
titleB. জনপ্রিয় কয়েকটি গান
titleC. নিয়মিত সম্প্রচারসমূহ
titleD. বেতার কেন্দ্রের প্রশাসনিক গঠন
উত্তর: titleA
সাধারণত এই জাতীয় প্রজাপতিটি সমগ্র ভারতের বিভিন্ন প্রান্তে প্রচুর পরিমাণে দেখা যায়। এছাড়া হিমালয়ের ৪৫০০ ফুট উচ্চতা অবধি এদের দেখা যায়। নেপাল, মায়ানমার থেকে মালয়েশিয়া সর্বত্র দেখা যায়। এরা একটু খোলামেলা ফাঁকা জায়গা পছন্দ করে। চাঁদনরিরা সাধারনত জলের কাছাকাছি, নালার ধার বরাবর ঝোপে বা ভেজা মাটিতে বেশি দেখতে পাওয়া যায়।

সঠিক অনুচ্ছেদ শিরোনাম কোনটি?
titleA. উপপ্রজাতি
titleB. বিস্তার
titleC. বৈশিষ্ট্য
titleD. শূককীট
উত্তর: titleB
আরবি ভাষা বাহরাইনের সরকারি ভাষা। এছাড়াও এখানকার সংখ্যালঘু সম্প্রদায়গুলিতে ফার্সি ভাষা, উর্দু ভাষা, এবং হিন্দি ভাষা বিভিন্ন ভাষা প্রচলিত। আন্তর্জাতিক ব্যবসা বাণিজ্য এবং পর্যটন শিল্পে ইংরেজি ভাষা ব্যবহার দ্রুত বৃদ্ধি পাচ্ছে।

বাহরাইনে সাত লক্ষের কিছু বেশি লোকের বাস। এদের ৯৯% মুসলমান। বাকী ১% মূলত ইহুদী ও খ্রিস্ট ধর্মাবলবম্বী। মুসলমানদের মধ্যে প্রায় ৭০% শিয়া মতাবলম্বী। বাকীরা সুন্নী। অমুসলিম বিদেশীদের মধ্যে খ্রিস্টধর্মের বিভিন্ন মতাবলম্বী ছাড়াও হিন্দু, বাহাই, বৌদ্ধ, শিখ, ইত্যাদি বিভিন্ন ধর্মের অনুসারী আছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যা
titleC. ধর্ম
titleD. ভূগোল
উত্তর: titleB
আহমেদিনেজাদ রাজনীতিতে আসেন ১৯৭৯ সালে ইরানে ইসলামী বিপ্লবের পরপরই। ২০০৩ সালে মেয়র নির্বাচিত হন তেহরানের। এরপর ক্রমশ এগিয়ে যান তিনি। দুই বছর তেহরানের মেয়র থাকার পর ২০০৫ সালে ব্যাপক জনসমর্থন নিয়ে আহমাদিনেজাদ ক্ষমতায় আসেন। ২০০৯ সালে দ্বিতীয় দফায় নির্বাচিত হন। প্রেসিডেন্ট হওয়ার পরপরই তিনি তার অফিসে যুগান্তকারী পরিবর্তন আনেন। প্রেসিডেন্ট ভবনের দরজা-জানালা খুলে দেয়া হয় সাধারণের জন্য। প্রেসিডেন্ট অফিসে সপ্তায় পাঁচ দিন সকাল সাড়ে ৮টা থেকে বিকাল ৫টা পর্যন্ত সাধারণ ইরানিদের চিঠি গ্রহণের ব্যবস্থা করা হয়।

প্রেসিডেন্ট নির্বাচিত হয়েই প্রেসিডেন্ট ভবনের দামি কার্পেটগুলো তেহরাণের মসজিদে দান করে দেন। এরপরিবর্তে সাধারণ মানের কার্পেট বিছানো হয় প্রেসিডেন্ট ভবনে। প্রেসিডেন্ট ভবনের ভিআইপি অতিথিশালাও বন্ধ করে দেয়া হয়। একটি সাধারণ ঘরেই ভিআইপিদের সঙ্গে বৈঠকের ব্যবস্থা রাখা হয়।

সঠিক অনুচ্ছেদ শিরোনাম কোনটি?
titleA. ব্যক্তিগত সম্পত্তি
titleB. জীবনযাপন
titleC. রাজনৈতিক জীবন
titleD. জন্ম
উত্তর: titleC
বাপ্পী রচিত সঙ্গীতগুলো বেশ কয়েকটি চলচ্চিত্রে অন্তর্ভুক্ত হয়েছে।
সেগুলো হলোঃ এক বার কহো (১৯৮০); সুরক্ষা; ওয়ারদাত; আরমান; চলতে চলতে; কমাণ্ডো; ইলজাম; পিয়ারা দুশমন; ডিস্কো ড্যান্সার; ড্যান্স ড্যান্স; ফিল্ম হি ফিল্ম; সাহেব; টারজান; কসম পয়দা করনে ওয়ালে কি; ওয়ান্টেড: ডেড অর এলাইভ; গুরু; জ্যোতি; নমক হালাল; শরাবী (১৯৮৫: ফিল্মফেয়ার সেরা সঙ্গীত পরিচালকের পুরস্কার); এইতবার; জিন্দাগী এক জুয়া; হিম্মতওয়ালা; জাস্টিস চৌধুরী; নিপ্পু রাব্বা; রোদী ইন্সপেক্টর; সিমহাসনম; গ্যাং লিডার; রৌদী অল্লাদু; ব্রহ্মা; হাম তুমহারে হ্যায় সনম এবং জখমী।

এছাড়াও তিনি মালায়ালম চলচ্চিত্র (কেরালা) "দ্য গুড বয়েজ" ছবির সঙ্গীত পরিচালনার দায়িত্বে ছিলেন।

সঠিক অনুচ্ছেদ শিরোনাম কোনটি?
titleA. নেপথ্য কণ্ঠশিল্পী
titleB. ব্যক্তিগত জীবন
titleC. শৈশবের দিনলিপি
titleD. সঙ্গীত পরিচালনা
উত্তর: titleD
রাজশেখর বসু মৃণালীনি দেবীকে বিবাহ করেন। বসু দম্পতির এক কন্যা ছিল। তাঁর মেয়ের জামাই খুব অল্প বয়সে অসুস্থতাজনিত কারণে মৃত্যুবরণ করে; শোকে কাতর হয়ে মেয়েও একই দিনে মারা যায়। ১৯৪২ খ্রিস্টাব্দে তাঁর স্ত্রী মৃণালীনি দেবীও লোকান্তরিত হন। পরবর্তী ১৮ বছর স্ত্রীবিহীন একাকী জীবনে রচিত হয় তাঁর অমূল্য সাহিত্যকর্মসমূহ। কিন্তু ব্যক্তিগত জীবনের দুঃখ-দূর্দশার কথা তাঁর লেখনিতে পাওয়া যায়নি। ১৯৫৯ খ্রিস্টাব্দে মস্তিষ্কে রক্তক্ষরণ হয়ে অসুস্থ হয়ে পড়লেও তিনি লেখালেখি চালিয়ে যেতে থাকেন। অবশেষে ১৯৬০ খ্রিস্টাব্দে ২৭শে এপ্রিল দ্বিতীয় দফা মস্তিষ্কে রক্তক্ষরণ হলে ঘুমন্ত অবস্থায় তাঁর জীবনাবসান হয়। 

সঠিক অনুচ্ছেদ শিরোনাম কোনটি?
titleA. সম্মাননা ও স্বীকৃতি
titleB. গ্রন্থপঞ্জী
titleC. লুম্বিনি পার্ক মানসিক হাসপাতাল
titleD. জীবনাবসান
উত্তর: titleD
ত্সোং-খা-পা-ব্লো-ব্জাং-গ্রাগ্স-পা কুড়ি বছর বয়সে লেগ্স-ব্শাদ-গ্সের-ফ্রেং () নামক তার বিখ্যাত গ্রন্থটি রচনা শুরু করেন এবং তেত্রিশ বছর বয়সে তা সম্পন্ন করেন। ১৩৯৮ খ্রিষ্টাব্দে তিনি র্তেন-'ব্রেল-ব্স্তোদ-পা () গ্রন্থটি রচনা করেন। ১৪০২ খ্রিষ্টাব্দে র্বা-স্গ্রেং বৌদ্ধবিহারে থাকাকালীন তিনি অতীশ দীপঙ্করের বোধিপথপ্রদীপ গ্রন্থকে ভিত্তি করে লাম-রিম-ছেন-মো () নামক তার সর্বাপেক্ষা বিখ্যাত গ্রন্থটি রচনা করেন। ১৪০৫ খ্রিষ্টাব্দে গ্সার-মা ধর্মসম্প্রদায়গুলির মধ্যে প্রচলিত চার প্রকার তন্ত্র, বিশেষ করে অনুত্তরযোগতন্ত্রের ওপর বিস্তারিত আলোচনার জন্য স্ঙ্গাগ্স-রিম-ছেন-মো () ১৪০৭ খ্রিষ্টাব্দে তিনি নাগার্জুন রচিত মূলমধ্যমককারিকা গ্রন্থের ওপর রিগ্স-পা'ই-র্গ্যা-ম্ত্শো () এবং লেগ্স-ব্শাদ-স্ন্যিং-পো () নামক দুইটি টীকাভাষ্য রচনা করেন। ১৪১৫ খ্রিষ্টাব্দে তিনি লাম-রিম-ছেন-মো গ্রন্থকে আরো সংক্ষিপ্ত করে লাম-রিম-'ব্রিং () নামক গ্রন্থ রচনা করেন। তিনি ১৪০১ খ্রিষ্টাব্দে য়ে-শেস-র্দো-র্জে-কুন-লাস-ব্তুস-পা-ঝেস-ব্যা-বা'ই-র্গ্যুদ () বজ্রজ্ঞানসমুচ্চয়নামতন্ত্রের টীকাভাষ্য এবং গুহ্যসমাজতন্ত্রের ওপর গ্সাং-'দুস-রিম-ল্ঙ্গা-গ্সাল-স্গ্রোন () নামক গ্রন্থ রচনা করেন। মৃত্যুর এক বছর পূর্বে ১৪১৮ খ্রিষ্টাব্দে তিনি দ্বু-মা-দ্গোংস-পা-রাব-গ্সাল নামক গ্রন্থটি রচনা করেন ()।

সঠিক অনুচ্ছেদ শিরোনাম কোনটি?
titleA. মৃত্যু
titleB. সমালোচনা
titleC. শিক্ষা
titleD. রচনা
উত্তর: titleD
স্বাধীন বাংলাদেশে সবথেকে বেশি সময় রাষ্ট্রক্ষমতায় ছিল বাংলাদেশ জাতীয়তাবাদী দল। ১৯৯০ এর গণতন্ত্রায়নের পর দেশের মোট চারটি জাতীয় সংসদ নির্বাচনে বিএনপি মোট দুইটিতে জয়লাভ করে। ১৯৯১ এর সাধারণ নির্বাচনে বিএনপি ১৪২ টি আসন লাভ করে। তারা জামায়তে ইসলামীর সমর্থন নিয়ে সরকার গঠন করে। ফলশ্রুতিতে বিএনপি সংরক্ষিত ৩০টি মহিলা আসনের ২৮টি নিজেরা রেখে বাকি ২টি জামায়াতকে দিয়ে দেয়। ২০০১ সালের নির্বাচনে বিএনপি-সহ চারদল প্রায় দুই-তৃতীয়াংশ আসনে জয়লাভ করে।

সঠিক অনুচ্ছেদ শিরোনাম কোনটি?
titleA. সরকার গঠন
titleB. সাত দলীয় জোট গঠন
titleC. বিশ দলীয় জোট গঠন
titleD. প্রতিষ্ঠা
উত্তর: titleA
মুহাম্মদ যখন শুনলেন যে আবু সুফিয়ানের কাফেলা সিরিয়া থেকে ফিরে আসছেন, তখন তিনি আক্রমণ করার বিষয়ে মুসলমানদের সাথে পরামর্শ করেন। তিনি আবু বকর বা উমরের কারও কথা শোনেন নি। তখন সা'দ ইবনে উবাদাহ উঠে দাঁড়াল এবং বললেন: “আল্লাহর রাসূল, আপনি আমাদের ("আনসারদের" ) চান। আপনি যদি আমাদের ঘোড়াগুলিকে সমুদ্রে নিমজ্জন করার আদেশ দেন তবে আমরা তা করব। আপনি যদি বার্ক আল-গিমাদ পর্যন্ত আমাদের ঘোড়াগুলিকে চালাবার নির্দেশ দিয়ে থাকেন তবে আমরা তা করবো। মুহাম্মদ তখন লোকদের বদরের দিকে যাত্রা করার আহ্বান জানান। 

সা'দ বদরের যুদ্ধে অংশ নেওয়ার ইচ্ছা প্রকাশ করেছিল। তিনি এই অভিযানের জন্য বিশটি উট সরবরাহ করেছিলেন এবং মুহাম্মদকে আল-আবদ নামে একটি তরোয়াল দিয়েছিলেন। তিনি অংশ নেওয়ার জন্য অন্যান্য পুরুষদের প্রতি অনুরোধ করে শহর ঘুরে দেখেন। কিন্তু সেনাবাহিনী চলে যাওয়ার অল্প সময়ের আগেই তিনি একটি বিচ্ছু বা সাপের কামড়ে পড়েছিলেন এবং তাই তাকে মদিনায় থাকতে হয়েছিল। 

সঠিক অনুচ্ছেদ শিরোনাম কোনটি?
titleA. বদরের যুদ্ধ
titleB. হিজরত
titleC. কুরাইজার মৃত্যু
titleD. ইসলামে রূপান্তর
উত্তর: titleA
ধার্মিক আলোচনায় প্রবঞ্চনা একটি সাধারণ বিষয়। কিছু উৎস প্রবঞ্চনার সাথে ধার্মিক লেখনীর আচরণের উপর মনোযোগী। কিন্তু, অন্য উৎসগুলো ধর্ম দ্বারা তৈরি প্রবঞ্চনার উপর মনোযোগী। উদাহরণস্বরূপ, রায়ান মাকনাইট হলো ফাইথলিকস নামক একটি সংস্থার প্রতিষ্ঠাতা। তিনি বলেছেন যে এই সংস্থার "উদ্দেশ্য হলো ধর্মের কিছু ক্ষেত্রে উপস্থিত প্রবঞ্চনা ও মিথ্যা এবং অনৈতিক আচরণের পরিমাণ হ্রাস করা।"

সঠিক অনুচ্ছেদ শিরোনাম কোনটি?
titleA. উদ্ভাবন
titleB. ধর্মে
titleC. খ্রীষ্ট ধর্ম
titleD. দর্শনে
উত্তর: titleB
এরিক মার্লোন বিশপ ১৯৬৭ সালের ১৩ ডিসেম্বর টেক্সাসের টেরেলে জন্মগ্রহণ করেন। তার পিতা ডেরেল বিশপ। ইসলাম ধর্মে ধর্মান্তরিত হওয়ার পর ডেরেল তার নাম পরিবর্তন করে শহিদ আবদুল্লা রাখেন। তার পিতা স্টকব্রোকার হিসেবে কাজ করতেন। তার মাতা লুই অ্যানেট টেলি ডিক্সন। ফক্সের জন্মের কিছু দিন পর এস্থার মারি (নেলসন) ও মার্ক টেলি তাকে দত্তক নেয়। মারি একজন গৃহকর্মী ও নার্সারিতে কাজ করতেন, এবং টেলি একটি উদ্যানে কাজ করতেন। তার জন্মদানকারী পিতামাতার সাথে তার খুবই কম যোগাযোগ হত। ফক্স টেরেলের একটি কৃষ্ণাঙ্গ অধ্যুষিত কোয়ার্টারে বেড়ে ওঠেন, সেখানে তখন বর্ণবাদের ভিত্তিতে পৃথক সম্প্রদায়ের বসবাস ছিল। ফক্স প্রায়ই তার সফলতার পিছনে তার দাদীর অবদানের কথা স্বীকার করে থাকেন।

সঠিক অনুচ্ছেদ শিরোনাম কোনটি?
titleA. ২০০৪-২০০৬: কোল্যাটেরাল, রে, আনপ্রেডিক্টেবল
titleB. প্রারম্ভিক জীবন
titleC. কর্মজীবন
titleD. ১৯৮৯-২০০৩: প্রারম্ভিক কর্মজীবন ও চলচ্চিত্রে অভিষেক
উত্তর: titleB
ব্রিটিশ উপনিবেশ শাসনামলের শেষদিকে তিনি মুসলিম লীগের হয়ে ব্রিটিশবিরোধী রাজনীতিতে সম্পৃক্ত হন। ১৯৪৬ সালে রাজশাহীর (আত্রাই, বাগমারা ও মান্দা) এলাকা থেকে বঙ্গীয় আইন পরিষদ সদস্য নির্বাচিত হন। ১৯৫০ সালে তিনি রাজশাহী পৌরসভার চেয়ারম্যান নির্বাচিত হন৷ দেশ বিভাজনের পর ১৯৪৭-৫৪ পর্যন্ত পাকিস্তান আইন পরিষদের সদস্য ছিলেন। পাশাপাশি ১৯৫০-৫৪ সালে তিনি রাজশাহী পৌরসভার (বর্তমানে সিটি করপোরেশন) প্রথম নির্বাচিত পৌর চেয়ারম্যান হিসেবে দায়িত্ব পালন করেন।

স্বল্প সময়ের রাজনৈতিক জীবনে তিনি তার দল মুসলিম লীগের বিরুদ্ধাচরণ করে জেলেও গিয়েছিলেন। বাংলা ভাষার মর্যাদা রক্ষার বিষয়ে দলের নীতিনির্ধারক ও সরকারের বিরুদ্ধে আপসহীন অবস্থানের কারণে মুসলিম লীগ নেতৃত্বের সঙ্গে তার দূরত্ব তৈরি হয় এবং রাজনীতি থেকে ক্রমেই নিষ্ক্রিয় হয়ে পড়েন।

সঠিক অনুচ্ছেদ শিরোনাম কোনটি?
titleA. শিক্ষা জীবন
titleB. প্রাথমিক জীবন
titleC. মৃত্যু
titleD. রাজনৈতিক জীবন
উত্তর: titleD